OzLabs/hebrew-wiki-articles huggingface dataset:
יוהאן פון אנריקס

יוהאן נפומוק ריטר פון אנריקס (בגרמנית: Johann Nepomuk Ritter von Henriquez; 16 במאי 1861 – 12 בינואר 1924) היה גנרל בצבא האוסטרו-הונגרי אשר פיקד על כוחות במלחמת העולם הראשונה.

==ביוגרפיה==
===תחילת דרכו===
אנריקס נולד ב-16 במאי 1861 בעיר ביילובאר שהשתייכה אז לאימפריה האוסטרית. העיר נמצאת כיום בתחומי קרואטיה. אביו, גוסטב פון אנריקס, היה גנרל-אוברסט בצבא האוסטרי, ויוהאן הלך בדרכו. מיד לאחר שהוא סיים בית ספר יסודי ותיכון באולומואוץ, הוא נרשם ללימודים באקדמיה הצבאית הטרזיאנית בווינר נוישטאדט. הוא למד שם בין השים 1878-1881, ולאחר מכן התגייס לצבא האוסטרו-הונגרי. ב-1884 הוא עבר קורס קצינים בווינה. בנובמבר 1886 הוענקה לו דרגת לויטננט, והוא הוצב בבריגדה ה-55 בקלגנפורט. במאי 1890 הוא הועלה לדרגת האופטמן. באפריל 1892 הוצב במחלקת המיפוי, ובמאי 1893 הועבר למטה הקורפוס ה-9 בבודפשט. בתחילת 1895 הועבר לבוסניה והרצגובינה, ובמאי 1896 מונה לראש מטה הדיוויזיה ה-34. בפברואר 1897 הוא הועבר למלא את אותו התפקיד בדיוויזיה ה-31. בנובמבר 1896 הוא הועלה לדרגת מיור. בנובמבר 1899 הוא הועלה לדרגת אוברסט, ובין 1900-1902 פיקד על גדודים שונים. באוגוסט 1909 הוא מונה למפקד הבריגדה ה-17, ובמקביל פיקד גם על בית הספר לקצינים בפראג. ב-28 באוקטובר של אותה שנה הוא הועלה לדרגת גנרל מיור. באפריל 1912 הוא מונה למפקד הדיוויזיה ה-17, ובנובמבר של אותה שנה הועלה לדרגת פלדמרשל-לוטננט.

===מלחמת העולם הראשונה===

עם פרוץ מלחמת העולם הראשונה באוגוסט 1914 נפרסה הדיוויזיה של אנריקס בחזית הסרבית כחלק מהקורפוס השביעי בפיקודו של אוטו מייקסנר פון זווינשטאם. הדיוויזיה נטלה חלק בתחילת הפלישה הראשונה לממלכת סרביה, אולם עד מהרה הועברה לחזית הרוסית כחלק מהארמייה השנייה בפיקודו של אדוארד פון בהם-ארמולי. הוא לחם עם הדיוויזיה בקרב גליציה, ובנובמבר אותה שנה נאלץ לוותר על התפקיד בשל מחלה. לאחר תום חופשת המחלה שלו ביולי 1915, הוא קיבל את הפיקוד על הדיוויזיה ה-15. הוא פיקד על הדיוויזיה רק חודש, ולאחר מכן מונה להיות מפקד קורפוס אשר נקרא "קורפוס אנריקס" על שמו. גם בתפקיד זה הוא החזיק מעמד רק חודש לפני שהועבר לפקד על הקורפוס ה-12. ב-6 במאי 1916 הוא הועלה לדרגת גנרל חיל הרגלים. ב-23 באוגוסט 1917 הוא הועבר לחזית האיטלקית ומונה למפקד יחידה מיוחדת שכונתה "ארמיית האיזונצו השנייה". אנשיו לחמו בהצטיינות במהלך קרבות הנהר איזונצו וקרב קפורטו. הוא נותר בתפקיד עד ינואר 1918 עת פורקה היחידה שלו ואוחדה עם יחידות אחרות. עם סיום המלחמה ופיזורו של הצבא הקיסרי לקראת סוף אותה שנה, הוא פרש סופית מהצבא.

לאחר המלחמה התגורר אנריקס בבודפשט עד מותו ב-12 בינואר 1924 בגיל 62.

==קישורים חיצוניים==
* [http://www.oocities.org/veldes1/henriquez.html יוהאן פון אנריקס] 
* [http://www.weltkriege.at/Generalitaet/03%20General/General_der_Infanterie/Henriquez/henriquez_kurz.htm יוהאן פון אנריקס] 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1861
קטגוריה:נפטרים ב-1924
זאסטאבה סקאלה

זאסטאבה סקאלה (באנגלית: Zastava Skala, שם נפוץ לדגם: "128 GLS") היא מכונית משפחתית קטנה, 5 מושבים, אשר יוצרה ביוגוסלביה על ידי יצרנית הרכב היוגוסלבית Zastava Automobiles ובמצרים על ידי יצרנית הרכב המצרית נסר, (שם מלא: "El Nasr Automotive Manufacturing Company", בערבית: النصر), ברישיון יצרנית הרכב הסרבית Zastava (בסרבית "Застава Аутомобили") בין השנים 1971–2008.

דגם ה"זאסטאבה פלורידה" התבסס על דגם "פיאט 128" שייצר קונצרן הרכב האיטלקי פיאט, ויוצר ברישיון פיאט על ידי יצרן הרכב הסרבי "זאסטאבה".

בשנת 2008 קונצרן פיאט השתלט על "Zastava" ומאז החברה קרויה "FIAT Chrysler Automobiles Serbia".

==תצורות==
* 3 דלתות – האצ'בק
* 5 דלתות – האצב'ק
* 2 דלתות – טנדר

==מדינות בהם יוצר דגם "זסטאבה סקאלה" ברישיון "פיאט"==
* סרביה – על ידי יצרנית הרכב הסרבית "Zastava"
* פולין – על ידי יצרנית הרכב הפולנית "Fabryka Samochodów Osobowych"
* מצרים – על ידי יצרן הרכב במצרי נאסר

==תמונות==
<gallery mode="packed" ="90">
קובץ:Zastava 128.jpg | זאסטאבה סקאלה
קובץ:Zastava Skala 55 R.jpg | זאסטאבה סקאלה
קובץ:Zastava Skala Poly 01.jpg | זאסטאבה סקאלה פולי – טנדר
קובץ:Zastava Skala Lieferwagen schräg.JPG | זאסטאבה סקאלה פולי – טנדר
קובץ:Zastava 101.jpg | זסטאבה סקאלה
קובץ:Yugo Skala 55 1.1 1989 (4930649162).jpg | זאסטאבה סקאלה, שנת 1981
קובץ:Yugo Skala 55 Gornji Milanovac Serbia 6.jpg | זאסטאבה סקאלה – מבט ללוח הבקרה
קובץ:Zastava Yugo 311 (under bonnet).jpg | זאסטאבה סקאלה – מבט למנוע
קובץ:Zastava 101 Confort notranjost3.jpg | זאסטבה סקאלה – מבט לתוך הרכב
קובץ:Szentendre, Retro Design Center 160.jpg | זסטאבה סקאלה – מבט לתא הנהג ולוח מחוונים
</gallery>

==ראו גם==
* נאסר (יצרן רכב מצרי)
* זסטאבה פלורידה
* זאסטאבה 750
* פיאט 128

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:טנדרים
קטגוריה:דגמי מכוניות שהושקו ב-1971
קטגוריה:כלי רכב המיוצרים במצרים
קטגוריה:כלי רכב שיוצרו ביוגוסלביה
קטגוריה:כלי רכב המורכבים בסרביה
סקאלה
טופאש שאהין

טופאש שאהין (בטורקית: Tofaş Şahin) היא מכונית משפחתית, 4 דלתות סדאן, 5 מושבים, אשר יוצרה במצרים על ידי יצרנית הרכב המצרית נסר, בין השנים 1981–2010.

בנוסף יוצר דגם ה-"טופאש שאהין" בטורקיה ובאתיופיה.

==טופאש שאהין==
דגם ה-"טופאש שאהין" יוצר בטורקיה על ידי יצרן הרכב הטורקי "TOFAŞ Türk Otomobil Fabrikası A.Ş", ברישיון קונצרן הרכב האיטלקי פיאט.

דגם ה-"טופאש שאהין" התבסס על דגם "פיאט 131".

בטורקיה יוצר הדגם, בנוסף לגרסת הסדאן, בגרסת סטיישן "Tofas Kartal".

==דגמי "טופאש שאהין" שיוצרו במצרים==
* Sahin 1.4S
* Sahin 1.6SL

==מדינות בהן יוצר דגם "טופאש שאהין" ברישיון "פיאט"==
* טורקיה - יוצר על ידי יצרן הרכב הטורקי "TOFAŞ Türk Otomobil Fabrikası A.Ş"
* אתיופיה - יוצר על ידי "Docc (Dutch Overseas Car Company" 
* מצרים - יוצר על ידי יצרן הרכב במצרי נסר

==תמונות==
<gallery mode="packed" ="120">
Tofaş 131 Şahin 1600 initial version.jpg| דגם "טופאש שאהין" (מונית, צולם בקהיר)
Black and white taxis in Cairo.jpg | דגם "טופאש שאהין" (מונית, (משמאל) צולם בקהיר)
TOFAS Sahin als Taxi.jpg | דגם "טופאש שאהין" (מונית (צולם באנטליה, טורקיה)
Tofaş Şahin.jpg | דגם "טופאש שאהין" 
Tofaş Şahin (late), Firüzağa.jpg | דגם "טופאש שאהין"
P1060123.1.jpg | דגם "טופאש שאהין"
TofasSahininAntalyafront.JPG | דגם "טופאש שאהין" 
Tofaş Şahin S, rear view.jpg | דגם "טופאש שאהין" 
1982-1984 Tofaş Murat 131 Doğan 1600 5 Vites.jpg | דגם "טופאש שאהין" 
</gallery>

==ראו גם==
* נאסר (יצרן רכב מצרי)
* פיאט 131
* זסטבה פלורידה
* זסטבה פלורידה

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מוניות
קטגוריה:דגמי מכוניות שהושקו ב-1981
קטגוריה:כלי רכב המיוצרים במצרים
קטגוריה:כלי רכב המיוצרים בטורקיה
קטגוריה:כלי רכב המיוצרים באתיופיה
רשות מיסים

רשות מיסים היא רשות ממשלתית האחראית על גביית מיסים עבור המדינה. כתלות בסמכויות אשר ניתנות לה, היא עשויה להיות אחראית גם על איתור וטיפול בהשתמטות ממס ועל ביצוע ביקורות מזדמנות בקרב משלמי מס על מנת לוודא שהם לא מקטינים את תשלומי המס שלהם בצורה לא חוקית.

== רשויות מיסים לפי מדינה ==
* – רשות המיסים בישראל
* – משרד המיסים האוסטרלי 
* – סוכנות ההכנסות האיטלקית 
* – שירות הכנסות הפנים
* – ההכנסות והמכסים של הוד מלכותה 
* – משרד המיסים המרכזי הפדרלי 
* – שירות ההכנסות הדרום אפריקאי 
* – מינהל המס והמכסים 
* – סוכנות המס הלאומית 
* – שירות מינהל המס 
* – מינהל המיסים הארצי 
* – סוכנות המס הספרדית 
* – לשכת ההכנסה הפנימית 
* – מועצת ההכנסות הפדרלית 
* – סוכנות ההכנסות של קנדה 
* – שירות המיסים הפדרלי של רוסיה

==קישורים חיצוניים==

קטגוריה:רשויות מיסים
קטגוריה:ארגונים ממשלתיים
נסר 125

נסר 125 (באנגלית: Nasr 125) היא מכונית משפחתית, 4 דלתות, 5 מושבים, אשר נבנתה בין השנים 1979–1983, על ידי יצרנית הרכב המצרית "נסר" על פי רישיון יצרנית המכוניות הפולנית Fabryka Samochodów Osobowych (FSO) ברישיון קונצרן פיאט האיטלקית.

דגם ה"נסר 125" נבנה על פי דגם ה"פיאט 125p פולסקי" אשר היה זהה לדגם פיאט 125.

סך הכול יוצרו 21,669 יחידות.

==נסר 125==
* 4 דלתות
* 5 מושבים
* בנוסף ל"דגמי פרייבט", יוצר גם בתצורת מונית
* תמסורת ידנית
* "נסר 125" - צולם למספר סרטים מצריים

== תמונות ==
<gallery mode="packed" heights="110">
קובץ:Flickr - Gaspa - Giza, traffico.jpg | נסר 125 (משמאל, צולם בקהיר)
קובץ:Nasr 125 2.jpg | נסר 125
קובץ:Transito do Cairo.jpg | נסר 125 (מימין, בצבע כתום, צולם בקהיר)
קובץ:Cairo, Gameat El-Dowal El-Arabiya (Arab League Street) in Mohandessin, Egypt, Oct 2004.jpg | נסר 125 - מונית (מימין, צולם בקהיר)
קובץ:Polski Fiat 125p 1980.jpg | פיאט 125p פולסקי, שנת 1980 זהה לדגם "נסר 125"
</gallery>

==ראו גם==
* פיאט
* פיאט 125
* פיאט 125p פולסקי

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מוניות
קטגוריה:כלי רכב המיוצרים במצרים
קטגוריה:דגמי מכוניות שהושקו ב-1979
עבאסה

עבאסה (בערבית: عباس; 765–803) הייתה נסיכה ערבייה מבית עבאס. בתו של אל-מהדי, אחותם של אל-האדי והארון א-רשיד ואשתו של ג'עפר אבן יחיא אלברמכי.

==ביוגרפיה==
עבאסה נולדה בסביבות שנת 765. היא הייתה בתו של הח'ליף אל-מהדי מבית עבאס, ושל שפחה פרסית בשם רחים. היא הייתה אחותם למחצה של הח'ליפים אל-האדי והארון א-רשיד, ושל המשוררים אולאיה ואברהים אבן אל-מהדי. היו לה שלושה בעלים, ושלושתם מתו לפניה. מה שגרם לאבו נואס לכתוב מספר פסוקים סאטיריים בהם הוא מציע לח'ליף להשיא את עבאסה לאחד מאויביו. אחיה, הארון א-רשיד, היה קשור אליה מאוד, וכדי שיוכל לבלות יותר זמן במחיצתה, הוא החליט להשיא אותה לווזיר שלו ג'עפר אבן יחיא אלברמכי ממשפחת הברמכים העשירה ורבת ההשפעה. הוסכם שהנישואים יהיו פורמליים בלבד, ולפיכך נאסר על ג'עפר ועבאסה להתראות שלא במחיצת הח'ליף.

עם זאת, על פי המסופר, עבאסה התאהבה בג'עפר, והייתה נחושה לממש את נישואיהם. מדי לילה הייתה נשלחת שפחה לחדר המיטות של ג'עפר, אולם לילה אחד מילאה עבאסה את מקומה של השפחה. ג'עפר הופתע, אך לא התנגד. עבאסה נכנסה להריון וילדה תאומים. אחיה זעם כשנודע לו על כך, והוציא את ג'עפר להורג. משפחת הברמכים איבדה את כל כוחה. בני המשפחה נאסרו ורכושם הוחרם. עבאסה הוצאה להורג או הוגלתה, והתאומים שילדה הועברו למכה וגדלו שם. עם זאת, ישנן גם גרסאות אחרות על נפילת הברמכים.

==הערות שוליים==

קטגוריה:בית עבאס
קטגוריה:נסיכות
קטגוריה:נשות אצולה במאה ה-8
קטגוריה:נשות אצולה במאה ה-9
יעקב גוטשלק

יעקב מיכאל גוֹטשַלק  (1941 – כ"א בטבת תשס"ד, 15 בינואר 2004) היה מתרגם ישראלי שתרגם מגרמנית לעברית. בין השאר תרגם ספרים של תומאס מאן, יוהאן וולפגנג פון גתה, אריך מריה רמרק והיינריך בל.

==תולדות חייו==
יעקב גוטשלק נולד בתל אביב להורים ילידי גרמניה. למד בתיכון עירוני ה' בעירו, נסע ללמוד רפואה בהמבורג שבגרמניה המערבית, אך הפסיק את לימודי הרפואה ובמקומם למד ספרות. בשנת 1974 הכיר בחורה בשם שושי קופ שבאה לביקור בגרמניה. הוא חזר לארץ, התחתן עמה ונולדו להם ארבעה ילדים. משפחתו הייתה אחת הראשונות שהתיישבו במעלה אדומים, ושם החל בפרק השני של חייו, במסגרתו עסק בתרגום בחדר העבודה שלו.

גוטשלק תרגם את "שער הניצחון" של אריך מריה רמרק, "מה ייצא מהילד הזה?" של היינריך בל, "ייסורי ורתר הצעיר" של גתה ועוד ספרים רבים אחרים. לעיתים הלך בעקבות מתרגמים אחרים: כשמת עזריאל אוכמני בעיצומו של תרגום "מות וירגיל" של הרמן ברוך, גוטשלק השלים את המלאכה. ב-1977 החל מרדכי אבי-שאול לעבוד על תרגומו של "דוקטור פאוסטוס", יצירת המופת של תומאס מאן, אך אחרי שמונה פרקים חלה, ובהסכמתו המשיך גוטשלק בתרגום. אחרי מות אבי-שאול הוא נואש מהניסיון לאחד את התרגום ותירגם מחדש גם את שמונת הפרקים הראשונים.

גוטשלק נפטר בשנת 2004, והוא בן 63.

==מבחר ספרים שתרגם==
* דוקטור פאוסטוס / תומאס מאן, ספרית פועלים, 2010
* ייסורי ורתר הצעיר / יוהאן וולפגנג פון גתה, הוצאת כרמל, 2000
* סיפורים מוקדמים וסיפורים מאוחרים (שני כרכים) / תומאס מאן, ספרית פועלים, 1997
* שער הניצחון / אריך מריה רמרק, זמורה ביתן, 1986
* מה ייצא מהילד הזה? / היינריך בל, כנרת זמורה ביתן
* קופץ החומה / שטפן היים, כנרת, 1987
* קולין / סטפן היים, ספרית פועלים, 1993
* מות וירגיל / הרמן ברוך, הוצאת הקיבוץ המאוחד - ספרית פועלים, 1984
* טירת גריפסהולם / קורט טוכולסקי, ספרית פועלים
* השיירה וסיפורים אחרים / וילהלם האוף, הוצאת כרמל, 1988

==קישורים חיצוניים==
* 
* 
* 
* 
* 

==הערות שוליים==

קטגוריה:מתרגמים ישראלים
קטגוריה:מתרגמים מגרמנית לעברית
קטגוריה:יהודים הקבורים בהר המנוחות
קטגוריה:מעלה אדומים: אישים
קטגוריה:בוגרי תיכון עירוני ה' (תל אביב)
קטגוריה:ישראלים שנולדו ב-1941
קטגוריה:ישראלים שנפטרו ב-2004
הפעם האחרונה שראיתי את פריז

הפעם האחרונה שראיתי את פריז (באנגלית: The Last Time I Saw Paris) הוא סרט דרמה רומנטי אמריקאי משנת 1954 עם ואן ג'ונסון ואליזבת טיילור בתפקידים הראשיים.

התסריט מבוסס באופן רופף על הסיפור הקצר "בחזרה לבבילון" מאת סקוט פיצג'רלד משנת 1931.

זאת הופעת הבכורה של רוג'ר מור בקולנוע.

שם הסרט נלקח משיר בשם זה מאת ג'רום קרן ואוסקר המרשטיין שחובר ב-1940 כשיר נוסטלגי לפריז שהייתה כבושה בידי הנאצים. השיר שולב בסרט "Lady Be Good " מ-1941, הפך ללהיט וזיכה את מחבריו בפרס אוסקר לשיר המקורי הטוב ביותר וזכה לביצועים רבים. הוא מופיע במספר סצנות בסרט.

==תקציר העלילה==
בין החוגגים את שחרור פריז במלחמת העולם השנייה נמצא צ'ארלס וילס (ואן ג'ונסון). הוא פוגש בשתי אחיות: מריון אלסווירת' (דונה ריד) המזמינה אותו לביתה שם הוא נפגש באחותה הלן (אליזבת טיילור) ואביה ג'יימס (וולטר פידג'ון).

צ'ארלס עובד כעיתונאי בעיתון כוכבים ופסים ומרוויח בקושי למחייתו. הוא מתאהב בהלן, הם נישאים ונולדת להם בת, ויקי.

כאשר מתגלה נפט בפלורידה בשטח שג'יימס נתן לצ'ארלס כנדוניה, משתנה המצב. צ'ארלס מתפטר מעבודתו בעיתון ומתחיל לכתוב ספרים המוחזרים אליו מהמוציאים לאור. הוא מתייאש, מתחיל לצרוך אלכוהול, מתפרע במסיבות ומחזר אחרי אשת חברה גרושה בשם לורין (אווה גאבור).

הלן מתנחמת בזרועותיו של טניסאי צעיר, יפה ורודף נשים בשם פול (רוג'ר מור). כאשר הוא מבהיר לה כי ברצונו להמשיך את הקשר אתה בתור מאהבת ולא כאשתו, היא בורחת ממנו לביתה. בבית נמצא צ'ארלס הלום מיין והדלת נעולה. הלן מסתובבת ברחובות המושלגים והקרים, נדבקת בדלקת ריאות ומתה בבית חולים כשצ'ארלס לידה מבקש את סליחתה.

מריון מקבלת משמורת על ויקי. צ'ארלס חוזר לביתו בארצות הברית ומתחיל לעשות חיל בכתיבה. לאחר מספר שנים הוא חוזר לפריז ומשכנע את מריון לוותר על המשמורת ולאפשר לו לקחת את ויקי לביתו בארצות הברית.

==קישורים חיצוניים==

* [https://www.youtube.com/watch?v=ebDVU2OjsSw קדימון לסרט הפעם האחרונה שראיתי את פריז], באתר יוטיוב
* [https://www.youtube.com/watch?v=hMcHdFC_Tc0 השיר הפעם האחרונה שראיתי את פריז מתוך הסרט lady be good], באתר יוטיוב

קטגוריה:סרטי 1954
קטגוריה:סרטים באנגלית
קטגוריה:סרטי דרמה רומנטית
קטגוריה:סרטים מבוססי סיפורים קצרים
קטגוריה:סרטים אמריקאיים
קטגוריה:סרטי מטרו גולדווין מאייר
קטגוריה:סרטי אליזבת טיילור
רשות ממשלתית

רשות ממשלתית או סוכנות ממשלתית היא ארגון המהווה חלק מהמנגנון הממשלתי של מדינה, אשר אחראי לפיקוח וניהול של תחומים ועניינים מסוימים. ישנו מגוון רחב של רשויות ממשלתיות, אשר אחראיות על מגוון תחומים; מספר דוגמאות לרשויות ממשלתיות הן:
* בנק מרכזי, האחראי על המדיניות מוניטרית של המדינה ובידיו בדרך כלל הסמכות להדפסת כסף ולקביעת שער הריבית הבסיסית במשק
* גופים סטטוטוריים העוסקים במאבק בסחר בסמים, ברגולציה בתחום ההגבלים העסקיים, ועוד
* מוסד סטטיסטיקה ממשלתי של מדינה (כמו הלשכה המרכזית לסטטיסטיקה של ישראל)
* ארכיון לאומי של מדינה (כמו ארכיון המדינה של ישראל)
* ספרייה לאומית של מדינה (כמו הספרייה הלאומית של ישראל)

== היסטוריה ==
דוגמאות מוקדמות של גופים אשר כיום היו נכנסים להגדרת "רשות ממשלתית" הן מנהלת הצי המלכותי הבריטי, האחראית על ספינות ועל אספקה ימית, אשר הוקמה ב-1546 על ידי המלך הנרי השמיני, ונציב פשיטת הרגל הבריטי , שבין השנים 1571 ל-1883 היה אחראי על טיפול בהליכי פשיטת רגל של חייבים.

==בישראל==
בישראל פועלים משרדי הממשלה באמצעות יחידות המרכיבות את המשרד (אגפים, מחלקות וכו') ובאמצעות רשויות ממשלתיות הכפופות למשרד. רשות ממשלתית מתאפיינת בעצמאות גדולה יותר מאשר יחידה שהיא חלק מהמשרד הממשלתי. דוגמה לכך מופיעה בהצעת החוק להפיכת אגף שוק ההון ביטוח וחיסכון לרשות שוק ההון ביטוח וחיסכון:
:"מוצע להפוך את אגף שוק ההון לרשות שתיקרא רשות שוק ההון ביטוח וחיסכון. הרשות תפעל כיחידה עצמאית במשרד האוצר והשר הממונה עליה יהיה שר האוצר. הפיכת אגף שוק ההון לרשות עצמאית אשר בראשה יעמוד הממונה על שוק ההון ביטוח וחיסכון צפויה להקנות לממונה עצמאות וחופש פעולה מינהלי הדרושים לביצוע תפקידיו המורכבים ולהפעלת סמכויותיו באופן מיטבי".

== ראו גם ==
* המגזר הציבורי בישראל

==קישורים חיצוניים==

* 

==הערות שוליים==

קטגוריה:ארגונים ממשלתיים
יחסי אסטוניה – ארצות הברית

היחסים שבין ארצות הברית של אמריקה לבין אסטוניה כוננו עם הקמת אסטוניה העצמאית לאחר מלחמת העולם הראשונה, וכיום מתקיימים יחסים דיפלומטיים מלאים ביניהם. על פי דו"ח המנהיגות העולמית של ארצות הברית לשנת 2012, 31% מהאסטונים מרוצים מההנהגה האמריקנית, כאשר 32% אינם מסכימים ו-37% אינם בטוחים.

==היסטוריה==
ארצות הברית הכירה ברפובליקה של אסטוניה דה יורה ב-28 ביולי 1922, והמשלחת הדיפלומטית הראשונה של אסטוניה בארצות הברית נפתחה באותה שנה. היא המשיכה את פעילותה לאורך כל תקופת הכיבוש על ידי ברית המועצות בשנים 1940–1991. ממשלת ארצות הברית הכירה במשלחת הדיפלומטית של אסטוניה כנציגה המשפטית של הרפובליקה של אסטוניה, וההכרה ברצף המשפטי של הרפובליקה של אסטוניה היא אבן הפינה ליחסים בין אסטוניה לארצות הברית.

ארצות הברית פתחה מחדש את שגרירות שלה בטאלין ב-4 בספטמבר 1991, והיחסים בין שתי המדינות התפתחו מאז במהירות. בנובמבר 2006 הנשיא ג'ורג' ווקר בוש הפך לנשיא ארצות הברית הראשון שביקר באסטוניה. במהלך הביקור הוא הודיע על כוונת הממשל לעבוד עם הקונגרס האמריקני כדי לבצע שינויים בתוכנית ויתור על ויזה בארצות הברית, ועל הגברת האבטחה תוך הקלות בכניסה עבור מבקרים חוקיים ואנשי עסקים ממדינות כמו אסטוניה.

==יחסים דיפלומטיים==
ארצות הברית מחזיקה באסטוניה שגרירות בטאלין. מאידך, אסטוניה מחזיקה בארצות הברית שגרירות בוושינגטון די. סי. ו-13 קונסוליות בצ'ארלסטון, שארלוט, שיקגו, יוסטון, לינקולן, לוס אנג'לס, מיאמי, ניו יורק, פיניקס, פורטסמות', סן פרנסיסקו, סיאטל וסיינט פיטרסברג.

==קישורים חיצוניים==

== הערות שוליים ==
יחסי ארצות הברית – לטביה

היחסים שבין ארצות הברית של אמריקה לבין לטביה כוננו עם הקמת לטביה העצמאית לאחר מלחמת העולם הראשונה, וכיום מתקיימים יחסים דיפלומטיים מלאים ביניהם. על פי דו"ח המנהיגות העולמית של ארצות הברית לשנת 2012, 30% מהלטבים מרוצים מההנהגה האמריקנית, כאשר 30% אינם מסכימים ו-39% אינם בטוחים.

==היסטוריה==
ארצות הברית הכירה ברפובליקה של לטביה דה יורה ב-28 ביולי 1922, וב-13 בנובמבר אותה שנה נפתחה צירות ארצות הברית בלטביה. הצירות פעלה בלטביה עד ל-5 בספטמבר 1940, אולם לאחר כיבוש המדינות הבלטיות בידי ברית המועצות היא נסגרה. מאידך, המשלחת הדיפלומטית הלטבית בארצות הברית המשיכה את פעילותה לאורך כל תקופת הכיבוש על ידי ברית המועצות בשנים 1940–1991. ממשלת ארצות הברית הכירה במשלחת הדיפלומטית של לטביה כנציגה המשפטית של הרפובליקה של אסטוניה, וההכרה ברצף המשפטי של הרפובליקה של לטביה היא אבן הפינה ליחסים בין לטביה לארצות הברית.

לאחר קריסת ברית המועצות בשנת 1991, פתחה ארצות הברית מחדש את השגרירות שלה בריגה, והיחסים בין שתי המדינות התפתחו מאז במהירות. לטביה וארצות הברית חתמו על אמנות השקעה, סחר, הגנה על קניין רוחני, הסגרה, סיוע משפטי הדדי, והימנעות מכפל מס, וכמו כן, לטביה נהנתה מטיפול מועדף ביותר עם ארצות הברית מאז דצמבר 1991.

==יחסים דיפלומטיים==
ארצות הברית מחזיקה בלטביה שגרירות בריגה. מאידך, לטביה מחזיקה בארצות הברית שגרירות בוושינגטון די. סי. ו-15 קונסוליות באנקורג', אטלנטה, שיקגו, סינסינטי, דטרויט, פורט לודרדייל, גרינוויל, יוסטון, לוס אנג'לס, ניו יורק, פילדלפיה, פרובידנס, סיילם, סן פרנסיסקו וסיאטל.

==קישורים חיצוניים==

== הערות שוליים ==
נושאות המטוסים מסדרת ויקראנט

נושאות המטוסים מסדרת ויקראנט (לשעבר פרויקט ספינת ההגנה האווירית 71 (ADS) או נושאת מטוסים חלוצה (IAC)) היא סדרה של נושאות מטוסים בבנייה עבור חיל הים ההודי. האוניות בסדרה הן אוניות הקרב הגדולות ביותר, ונושאת המטוסים הראשונה המתוכננת ונבנית בהודו. האוניה הראשונה הנמצאת בבנייה  היא גם נושאת המטוסים הראשונה שמתוכננת ונבנית באסיה הכוללת STOBAR, כלומר שילוב של נחיתה אנכית ומסלול המראה מקוצר (STOVL) כמו גם מסייע המראה ונחיתה (CATOBAR), וכן הראשונה שנבנתה לתפעול של מטוסי סילון.

ההכנות לבניית נשאות המטוסים הראשונה מסדרת INS ויקראנט החלו ב-2008, והשדרית הונחה בפברואר 2009. האוניה הוצאה אל מחוץ למבדוק ב-29 בדצמבר 2011,, והושקה ב-12 באוגוסט 2013. קנה המידה, המורכבות של הפרויקט, וחוסר הניסיון בתעשייה המקומית יצר בעיות רבות אשר גררו חריגות תקציביות במיליארדים, קשיים טכניים, ועיכוב תוכניות אשר גרם להרחקת מועד השחרור המתוכנן עד ל 2023.

השקת נושאת המטוסים תערך בתחילת ספטמבר 2022 במספנה בעיר קוצ'ין, ובמעמד ראש ממשלת הודו-נרנדרה מודי.

==קישורים חיצוניים==

== הערות שוליים ==

קטגוריה:סדרות של נושאות מטוסים
קטגוריה:הודו: צבא וביטחון
FSO Polonez

FSO Polonez היא מכונית משפחתית אשר יוצרה על ידי יצרנית הרכב הפולנית Fabryka Samochodów Osobowych בין השנים 1978–1991.

בין השנים 1983–1992 יוצר דגם "FSO Polonez" על ידי יצרנית הרכב המצרית נסר.

בסין יוצר דגם "FSO Polonez" על ידי יצרן הרכב "YTO Group".

דגמי "FSO Polonez" צולמו בסרטים.

==תצורות "FSO Polonez"==

* 3 דלתות - הצ'בק (יוצר בין השנים 1979-1983)
* 5 דלתות - הצ'בק (יוצר בין השנים 1978-2002)
* 4 דלתות - סדאן (יוצר בין השנים 1996-2002)
* 3 דלתות - קופה
* 2 דלתות - טנדר (יוצר בין השנים 1992-2003)
* 4 דלתות - טנדר, קבינה כפולה (דאבל קבין)
* 5 דלתות - סטיישן (יוצר בין השנים 1999-2002)
* 5 דלתות - מסחרית (יוצר בין השנים 1993-2001)
* אמבולנס - (בפולין בלבד)

==ארצות בהם יוצרו דגמי "FSO Polonez"==
* פולין
* מצרים
* סין (יצרן הרכב "YTO Group")
==סדרות "FSO Polonez"==

* סדרה ראשונה MR'78/MR'83/MR'85 (יוצר בין השנים 1978-1986)
* סדרה שנייה MR'86/MR'87/MR'89 (יוצר בין השנים 1991-1986)
* סדרה שלישית MR'91/MR'93 (יוצר בין השנים 1997-1991)
* סדרה רביעית MR'97 (יוצר בין השנים 2002-1997)

== תמונות ==
<gallery mode="packed" heights="110">
קובץ:PN Plus.jpg | דגם "FSO Polonez"
קובץ:Polonez7b.jpg | דגם "FSO Polonez" - קופה
קובץ:Polonez niebieski.jpg | דגם "FSO Polonez" מודל "MR'83"
קובץ:Fso atu.jpg | דגם "FSO Polonez" - ארבע דלתות
קובץ:Polonez Atu Lublin.JPG | דגם "FSO Polonez" - ארבע דלתות
קובץ:FOS Polonez Truck.JPG | דגם "FSO Polonez" - טנדר
קובץ:FSO Polonez Truck LB in Kraków (5).jpg | דגם "FSO Polonez" - טנדר
קובץ:FSO Polonez Truck LB in Kraków (2).jpg | דגם "FSO Polonez" - טנדר
קובץ:Polonez Truck Plus 4 drzwi.jpg | דגם "FSO Polonez" - טנדר, דאבל קבינה
קובץ:Polonez-3d.jpg | דגם "FSO Polonez" - קופה (מימין)
קובץ:Polonez Kombi 1,6 MPi back.jpg | דגם "FSO Polonez" - סטיישן
קובץ:FSO Polonez Caro Combi on the Józefa Ignacego Kraszewskiego and Marszałka Ferdinanda Focha intersection in Kraków Edited.jpg | דגם "FSO Polonez" - סטיישן
קובץ:Orange FSO Polonez MR'78 1500 in Kraków (2).jpg | דגם "FSO Polonez" מודל "MR'78 1500"
קובץ:FSO Polonez Caro MR'91 1.5 GLE in Kraków 1 (2).jpg | דגם "FSO Polonez" מודל "MR'-91"
קובץ:Polonez 1500 wnetzre.jpg | דגם "FSO Polonez", מנוע 1,500 סמ"ק - מבט לתא הנהג ולוח מחוונים
קובץ:WNETRZE POLONEZ.jpg | דגם "FSO Polonez", מודל "MR'93" - מבט לתא הנהג
קובץ:First generation Polonez.jpg | דגם "FSO Polonez" - דור ראשון
קובץ:Classic Moto Show 2014 (130).JPG | דגם "FSO Polonez" - מסחרית
קובץ:Classic Moto Show 2015 59.jpg | דגם "FSO Polonez" - מסחרית
קובץ:POLONEZ CARGO1słubiceNZOZ.JPG | דגם "FSO Polonez" - אמבולנס
קובץ:FSO Polonez Cargo ambulans - Muzeum w Nieborowie.jpg | דגם "FSO Polonez" - אמבולנס
קובץ:FSO Polonez Cargo based ambulance in Gdansk.jpg | דגם "FSO Polonez" - אמבולנס
</gallery>

==ראו גם==
* FSO סירנה
* FSO ורשביה
==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קטגוריה:טנדרים
קטגוריה:מכוניות מסחריות
קטגוריה:אמבולנסים
קטגוריה:דגמי מכוניות שהושקו ב-1978
קטגוריה:כלי רכב המיוצרים במצרים
קטגוריה:כלי רכב המיוצרים בפולין
Polonez
פרידריך קרל לודוויג, דוכס שלזוויג-הולשטיין-זונדרבורג-בק

פרידריך קרל לודוויג, דוכס שלזוויג-הולשטיין-זונדרבורג-בק (בגרמנית: Friedrich Wilhelm von Schleswig-Holstein-Sonderburg-Bec; 20 באוגוסט 1757 – 24 באפריל 1816), היה דוכס גרמני וסבו של כריסטיאן התשיעי, מלך דנמרק.

==ביוגרפיה==
פרידריך קרל לודוויג נולד ב-20 באוגוסט 1757 בקניגסברג, לקרל אנטון אוגוסט, נסיך שלזוויג-הולשטיין-זונדרבורג-בק ולשרלוטה, רוזנת דוהנה-שלודיין, בתם של אלברכט כריסטוף, רוזן העיר דוהנה-שלודיין וסופיה הנרייטה, נסיכת שלזוויג-הולשטיין-זונדרבורג-בק. בשנת 1759 מת אביו קרל אנטון אוגוסט, נסיך שלזוויג-הולשטיין-זונדרבורג-בק, ופרידריך קרל לודוויג גודל על ידי סבתו סופיה הנרייטה, נסיכת שלזוויג-הולשטיין-זונדרבורג-בק. בשנת 1762 רצה פיוטר השלישי, קיסר רוסיה למנות את אבי סבתו - פרידריך לודוויג, דוכס שלזוויג-הולשטיין-זונדרבורג-בק לפילדמרשל, אולם הלה סירב ובקיץ אותה שנה נרצח פיוטר השלישי, וההצעה הפכה לבלתי רלוונטית. בשנת 1774 מת אבי סבו פרידריך לודוויג, דוכס שלזוויג-הולשטיין-זונדרבורג-בק, וסבו פטר אוגוסט, דוכס שלזוויג-הולשטיין-זונדרבורג-בק ירש את תאריו. פרידריך קרל לודוויג רצה להצטרף לסבו שהיה מושל אסטוניה, ולהצטרף לצבא האימפריה הרוסית, אולם בשנת 1775 מת סבו ופרידריך קרל לודוויג ירש את נחלותיו ותאריו.

בשנת 1777 הצטרף פרידריך קרל לודוויג לצבא הפרוסי, על פי בקשתו של פרידריך השני, מלך פרוסיה, והועלה לדרגת מיור ברגימנט הרגלים ה-27 - "פון קנובלסדורף", ואף לחם עמו במלחמת הירושה הבווארית. לאחר המלחמה מונה פרידריך קרל לודוויג לקצין מטה ברגימנט הרגלים ה-22 - "פון שליבן", ובשנת 1781 הועלה לדרגת אוברסט לוטננט. בשנת 1786 העלה אותו פרידריך וילהלם השני, מלך פרוסיה לדרגת אוברסט, ומינה אותו למפקד גדוד הגרנדירים ה-3 - "פון קלינגספור", ובשנת 1789 אף העלה אותו לדרגת גנרל מיור. בשנת 1790 מונה פרידריך קרל לודוויג למפקד רגימנט הרגלים ה-11 - "פון ווס", עמו השתתף בשנת 1794 בדיכוי מרד קושצ'יושקו, ובשנת 1795 מונה למושל העיר קרקוב.

בשנת 1797 פרש פרידריך קרל לודוויג מהצבא הפרוסי, ולאחר מכן הצטרף בדרגת גנרל לצבא האימפריה הרוסית, ומונה למפקד רגימנט הגרנדירים פאבלובסק. במרץ 1798 הוא החל ללמוד בלייפציג פיזיקה, מתמטיקה וכימיה, ובשנת 1800 הוא חזר לאחוזתו בלינדנאו בפרוסיה המזרחית. בשנת 1808 הוא מונה לסגן המושל של פרוסיה המזרחית, ובשנת 1810 הוא ביקר בקופנהגן, דנמרק, ולאחר מכן התיישב בהולשטיין, שם בילה את שנותיו האחרונות. ב-24 באפריל 1816 מת פרידריך קרל לודוויג, ובנו פרידריך וילהלם, דוכס שלזוויג-הולשטיין-זונדרבורג-בק ירש את נחלותיו ותאריו. בשנת 1825 שינה פרידריך וילהלם את תוארו לדוכס שלזוויג-הולשטיין-זונדרבורג-גליקסבורג, שלא היה בשימוש משנת 1779, שבה מת פרידריך היינריך וילהלם, דוכס שלזוויג-הולשטיין-זונדרבורג-גליקסבורג.

==משפחתו==
ב-9 במרץ 1780 התחתן פרידריך קרל לודוויג עם פרדריקה, רוזנת שליבן, בתם של קרל לאופולד, רוזן שליבן ומריה אלאונורה, רוזנת להנדורף, ממנה נולדו לו 3 ילדים:
* פרדריקה, נסיכת שלזוויג-הולשטיין-זונדרבורג-בק (1780–1862)
* לואיזה, נסיכת שלזוויג-הולשטיין-זונדרבורג-בק (1783–1803), התחתנה עם פרידריך פרדיננד, דוכס אנהלט-קתן
* פרידריך וילהלם, דוכס שלזוויג-הולשטיין-זונדרבורג-גליקסבורג (1785–1831)

==אילן יוחסין==

==קישורים חיצוניים==

קטגוריה:מעוטרי אות מסדר העיט האדום
קטגוריה:דוכסים גרמנים
קטגוריה:ילידי 1757
קטגוריה:גרמנים שנפטרו ב-1816
פרדריקה, רוזנת שליבן

פרדריקה, רוזנת שליבן (בגרמנית: Friederike Amalie Gräfin von Schlieben; 28 בפברואר 1757 – 17 בדצמבר 1827), הייתה רוזנת גרמנית וסבתו של כריסטיאן התשיעי, מלך דנמרק.

==ביוגרפיה==
פרדריקה נולדה ב-28 בפברואר 1757 בקניגסברג, לקרל לאופולד, רוזן שליבן ולמריה אלאונורה, רוזנת להנדורף, בתם של אהסוורוס ארנסט, רוזן להנדורף ומריה לואיזה, ברונית ואלנרודט.

ב-9 במרץ 1780 התחתנה פרדריקה עם פרידריך קרל לודוויג, דוכס שלזוויג-הולשטיין-זונדרבורג-בק, ממנו נולדו לה 3 ילדים. בשנת 1816 מת בעלה פרידריך קרל לודוויג, ובנה פרידריך וילהלם, דוכס שלזוויג-הולשטיין-זונדרבורג-בק ירש את נחלותיו ותאריו. בשנת 1825 שינה פרידריך וילהלם את תוארו לדוכס שלזוויג-הולשטיין-זונדרבורג-גליקסבורג, שלא היה בשימוש משנת 1779, שבה מת פרידריך היינריך וילהלם, דוכס שלזוויג-הולשטיין-זונדרבורג-גליקסבורג.

ב-17 בדצמבר 1827 מתה פרדריקה בשלזוויג, והיא בת 70 שנים. פרדריקה היא האם הקדמונית של אליזבת השנייה, מלכת הממלכה המאוחדת, מרגרט השנייה, מלכת דנמרק, קונסטנטינוס השני, מלך יוון, קרל השישה עשר גוסטב, מלך שוודיה, האראלד החמישי, מלך נורווגיה, פיליפ, מלך הבלגים ואנרי, הדוכס הגדול של לוקסמבורג.

==משפחתה==
ב-9 במרץ 1780 התחתנה פרדריקה עם פרידריך קרל לודוויג, דוכס שלזוויג-הולשטיין-זונדרבורג-בק, ממנו נולדו לה 3 ילדים:
* פרדריקה, נסיכת שלזוויג-הולשטיין-זונדרבורג-בק (1780–1862)
* לואיזה, נסיכת שלזוויג-הולשטיין-זונדרבורג-בק (1783–1803), התחתנה עם פרידריך פרדיננד, דוכס אנהלט-קתן
* פרידריך וילהלם, דוכס שלזוויג-הולשטיין-זונדרבורג-גליקסבורג (1785–1831)

==אילן יוחסין==

==קישורים חיצוניים==

* [http://thepeerage.com/p11296.htm#i112957 פרדריקה, רוזנת שליבן]

קטגוריה:נסיכות גרמניות
קטגוריה:ילידות 1757
קטגוריה:נפטרות ב-1827
הוגו מייקסנר פון זווינשטאם

הוגו מייקסנר פון זווינשטאם (בגרמנית: Hugo Meixner von Zweienstamm; 1 בפברואר 1858 – יולי 1951) היה גנרל בצבא האוסטרו-הונגרי אשר פיקד על כוחות במלחמת העולם הראשונה.

==ביוגרפיה==
===תחילת דרכו===
מייקסנר נולד ב-1 בפברואר 1858 בכפר לובזוב שליד העיר קרקוב שהשתייכה אז לאימפריה האוסטרית. העיר נמצאת כיום בתחומי פולין המודרנית. היה לו אח תאום בשם אוטו. האחים היו דומים להפליא במראם, ולעיתים קרובות התבלבלו ביניהם. אביהם, אדוארד מייקסנר היה אובר-לויטננט בצבא האוסטרי. האחים נרשמו יחד ללימודים באקדמיה הצבאית בסנקט פלטן, ולאחר מכן לאקדמיה הצבאית הטרזיאנית בווינר נוישטאדט. בנובמבר 1878 התגייסו שניהם לצבא האוסטרו-הונגרי והוצבו יחד ברגימנט הרגלים ה-55 בדרגת לויטננט. שניהם למדו באותה כיתה בקריגשולה בווינה, וב-1 במאי 1883 הועלו יחד לדרגת אובר-לויטננט והוצבו במטה הכללי. אוטו צורף אל מטה הבריגדה ה-4 וב-1 במאי 1886 הועלה לדרגת האופטמן. במקביל הוא הועבר למטה הקורפוס ה-1 בעיר הולדתו קרקוב. ב-19 בנובמבר 1889 נישא הוגו לאוגוסטה, בתו של גנרל מיור יוהאן ריטר פון קובין. באותו היום ממש, נישא אוטו לאחותה מרגרט. ב-1 בנובמבר 1892 הועלה לדרגת מיור, ומונה לראש מטה הדיוויזיה ה-19 בפלזן. בסוף 1894 הוא הוצב במשרד המלחמה בווינה, וב-1 במאי 1895 הועלה לדרגת אוברסט-לויטננט. שלוש שנים לאחר מכן הוא הועלה לדרגת אוברסט. על שירותו המעולה הוא קיבל הרבה מדליות וציונים לשבח. 

ב-13 בדצמבר 1899 הוא מונה למפקד רגימנט הרגלים ה-28 ("מלך איטליה"), וב-4 בנובמבר 1902 הועבר לשמש כראש מחלקה במשרד המלחמה. ב-1 בנובמבר 1904 הוא הועלה לדרגת גנרל מיור. ב-9 ביולי 1908 קיבל אחיו אוטו את תואר האצולה "פון צווינשטאם". ב-5 באוגוסט הוענק תואר זה גם להוגו. מקרה שבו שני אנשים מקבלים את אותו תואר אצולה נחשב לחריג מאוד. ב-15 באוקטובר 1908 קיבל את הפיקוד על הדיוויזיה ה-27, וב-1 בנובמבר של אותה שנה הועלה לדרגת פלדמרשל-לוטננט. ב-9 בפברואר 1911 הועבר לפקד על הדיוויזיה ה-2 אשר הוצבה בירוסלב. ב-1 בנובמבר 1913 הוא קודם לדרגת גנרל חיל הרגלים. ב-22 בינואר 1914 הועבר לפקד על הקורפוס ה-10 בפשמישל.

===מלחמת העולם הראשונה ואחריתו===

עם פרוץ מלחמת העולם הראשונה באוגוסט 1914 נכלל הקורפוס שלו במסגרת הארמייה הראשונה של ויקטור דנקל. בניגוד לאחיו, שכבר באוקטובר של אותה שנה סולק מתפקידו, הוגו לחם בהצלחה עם הקורפוס שלו בקרב גליציה ובקרב קרשניק, ולאחר מכן בקרב על הוויסלה. במהלך החורף הוא הוחזק באזור הקרפטים ולא השתתף בקרבות. בינואר 1915 הוא חלה, והוחלף זמנית בידי יוזף קראוטוואלד. במרץ של אותה שנה הוא חזר לתפקידו, אולם כבר באפריל הוחלף בידי הוגו מרטיני. מאוכזב וכועס, הוא עזב את הצבא. בניגוד לאחיו, הוא מעולם לא היה חבר באגודות של ותיקי מלחמה. הוא נפטר בווינה בתחילת יולי 1951 בגיל 93, ונקבר באחוזת הקבר המשפחתית לצד אחיו שנפטר כבר ב-1946.

==קישורים חיצוניים==
* [http://www.austro-hungarian-army.co.uk/biog/meixnerh.htm הוגו מייקסנר פון זווינשטאם] 
* [http://www.oocities.org/veldes1/hmeixner.html הוגו מייקסנר פון זווינשטאם] 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1858

קטגוריה:נפטרים ב-1951
סופיה, נסיכת וירטמברג

סופיה, נסיכת וירטמברג (בגרמנית: Prinzessin Sophie von Württemberg; 17 ביוני 1818 – 3 ביוני 1877), הייתה בתו של וילהלם הראשון, מלך וירטמברג ואשתו של וילם השלישי, מלך הולנד.

==ביוגרפיה==
סופיה נולדה ב-17 ביוני 1818 בשטוטגרט שהייתה חלק מממלכת וירטמברג, לוילהלם הראשון, מלך וירטמברג וליקטרינה פבלובנה, הנסיכה הגדולה של רוסיה, בתם של פאבל הראשון, קיסר רוסיה וסופיה דורותיאה, נסיכת וירטמברג.

ב-18 ביוני 1839 התחתנה סופיה בשטוטגרט עם בן דודה וילם, נסיך אורנז'-נסאו, ממנו נולדו לה 3 ילדים. הנישואים לא היו מוצלחים, והתאפיינו במאבקים בין שניהם על ילדיהם. סופיה הייתה אינטלקטואלית ליברלית, ושנאה כל דבר הנוטה לדיקטטורה, בעוד וילם היה יותר שמרני, ואהב מאוד את הצבא. בנוסף, וילם היה נתון לגחמות, והיה יכול יום אחד להשתולל בביתו, ולמחרת להיות מאוד אדיב ומנומס.

וילם התנגד לשינוי החוקה של אביו ויוהאן רודולף תורבקה, שהפכו את הולנד למונרכיה קונסטיטוציונית, עקב החשש ממרידות ברוח אביב העמים. וילם ראה בכך מגבלה על המלוכה, והעדיף למשול כעריץ נאור, כמו סבו וילם הראשון, מלך הולנד. וילם אף רצה לוותר על זכותו לכס המלוכה לטובת בנו הבכור וילם, נסיך אורנז', אולם אמו שכנעה אותו לא לעשות זאת, וטענה שעל פי החוקה ההולנדית לא ניתן לוותר על כס השלטון.

בשנת 1849 מת חמיה וילם השני, מלך הולנד, ובעלה עלה לשלטון במקומו כווילם השלישי, מלך הולנד. בשנת 1855 החלה סופיה להתגורר בנפרד מבעלה, וב-3 ביוני 1877 היא מתה בהאג ונקברה על פי בקשתה בשמלת הכלולות שלה, מכיוון שחשה שבאותו יום הסתיימו חייה.

==משפחתה==
ב-18 ביוני 1839 התחתנה סופיה עם וילם השלישי, מלך הולנד, ממנו היו לה 3 ילדים:
* וילם, נסיך אורנז' (1840–1879)
* מאוריץ, נסיך הולנד (1843–1850)
* אלכסנדר, נסיך אורנז' (1851–1884)

== אילן יוחסין ==

==קישורים חיצוניים==

* 

קטגוריה:בית וירטמברג
קטגוריה:נסיכות וירטמברג
קטגוריה:ילידות 1818
קטגוריה:אישים הקבורים בכנסייה החדשה בדלפט
קטגוריה:נפטרות ב-1877
מבשם אוויר

מבשמי אוויר לרכב בצורת עצים
מבשמי אוויר דקורטיביים לחדרי ילדים
מבשמי אוויר של [[איירוויק ]]
מְבַשֵׂם אֲוִיר הוא מוצר שתכליתו לבשם אוויר, לשם שיפור הריח או לשם דחיית ריחות רעים. מבשמי אוויר מצויים בחדרי שירותים, ברכבים, במשרדים, בדירות, בארונות ומקומות אחסון שונים. מסיבות שיווקיות קיים בלבול בין "מבשם אוויר" ובין "מטהר אוויר".

==סוגים==
* מבשם אוויר מכיל גז: מבשם אוויר במכל מתכתי המיועד להכיל חומרי בישום וגז הדף (פרופלנט) דחוס, שבאמצעותו הנוזל מרוסס ומופץ באוויר. גזי הדף אלה ברובם פרופאן או בוטאן ונחשבים לכאלה שאינם מזיקים לשכבת האוזון וגם כאלו שאינם תורמים להתחממות הגלובלית, אך עדיין מכילים גזים דליקים שעקב כך עשויים לגרום לדליקות.
* מבשם אוויר נטול גז: מבשם אוויר בדרך כלל בבקבוק פלסטיק המפיץ לאוויר תרסיס באמצעות שאיבה מכנית של צינורית. יתרונו של תכשיר זה הוא בכך שאינו תורם לפליטת גזים, אך גם תרסיס זה עשוי להכיל חלקיקים אחרים שעשויים להיות לא בריאים כמו תרכובות אורגניות נדיפות (VOC). כמו כן, עלול להיות קשה לבשם כלפי מעלה כדי למנוע פגיעת הבושם בבני אדם וחפצים.
* מפיץ ריח נוזלי: מבשם אוויר באמצעות חומר נוזלי המכיל מבשמים שונים המתאדים באוויר. מפיצי ריח מסוג זה נפוצים בחדרי שירותים, כלי רכב, משרדים, דירות פרטיות.
* מפיץ ריח מוצק: מבשם אוויר באמצעות חומר מוצק המכיל מבשמים שונים המתאדים באוויר. מפיצי ריח מסוג זה נפוצים בחדרי שירותים, כלי רכב, משרדים וארונות.
* ספוג / בד / קרטון / סבון / ריחני: מבשם אוויר באמצעות ספוג, בד או קרטון או סבון הספוגים בחומר בישום.
* מפיץ ריח חשמלי (מפיץ ריח אוטומטי / מבשם אוטומטי): מתקנים המופעלים על ידי סוללות או על ידי חיבור לחשמל, כאשר בתוכם נמצא בקבוק ספרי או תרסיס הניתן להחלפה. בדרך כלל מבשמי אוויר אלה מבוססים על חיישן תנועה, על קצב קבוע מראש, או על שניהם יחדיו.
*נר ריחני: נר המפיץ ריח באמצעות התכת המרכיבים שבו הכוללים מרכיבים מבשמים. כמעט כל הנרות הריחניים מכילים תרכובות אורגניות נדיפות. באיגוד הנר הבינלאומי נכתב כך (מתורגם):

==השלכות בריאותיות==
לעיתים קרובות קיים בלבול בין "מבשם אוויר" ובין "מטהר אוויר" שהוא מוצר אחר לחלוטין; בשונה ממבשם אוויר, מטהר אוויר הוא מכשיר שתפקידו לסלק חלקיקים שונים מהאוויר כמו מולקולות, אלרגנים, נגיפים וחיידקים. מכירה של מבשם אוויר בשם 'מטהר אוויר' גובלת בהטעיה של הצרכנים בשל העובדה שברוב הפעמים תכשירים אלה מזהמי אוויר ואינם מטהרי אוויר, אך רבו הצרכנים אינם מודעים לכך. באנגלית קיימת אבחנה ברורה בין מבשמי אוויר (air fresheners) ובין מטהרי אוויר (air purifiers) אך בעברית הבלבול בין המושגים עדיין רווח בשל חוסר מודעות.

באוניברסיטת בריסטול שבאנגליה נעשה מחקר גדול בו השתתפו כארבע עשר אלף תינוקות וילדים וממצאיו העלו כי רבים מהתכשירים המכונים בטעות 'מטהרי אוויר' שהם למעשה מבשמי אוויר, עלולים לגרום לשלשולים והקאות אצל תינוקות ולכאבי ראש או דיכאון אצל אימהותיהם. מחקרים שנעשו בעבר הראו שמטהרי אוויר ותרסיסים אחרים אחראים לרמות גבוהות של תרכובות אורגניות נדיפות (VOC) בבתים.

קיימות דעות הנוקטות במשנה זהירות לגבי מבשמי אוויר שונים, כגון נרות ריחניים:

== ראו גם ==
* מטהר אוויר

==קישורים חיצוניים==

==הערות שוליים==

קטגוריה:מוצרי ניקיון
קטגוריה:ריח
קטגוריה:אביזרי בית השימוש
ויקיפדיה האראגונית

ויקיפדיה האראגונית (באראגונית: Wikipedia en aragonés) הנקראת גם ביקוויפדיה היא הגרסה בשפה האראגונית לוויקיפדיה, אנציקלופדיה אינטרנטית חופשית. ויקיפדיה זו הושקה ב-21 ביולי 2004.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

ויקיפדיה האראגונית מדורגת במקום הרביעי מבין השפות הטבעיות ביחס כמות הדוברים למספר הערכים, כאשר יש פי כ-3 יותר ערכים בשפה מאשר דוברים.

== ציוני דרך ==

{|class="wikitable" style="text-align:center"
|-
!מספר ערכים
!תאריך
!הערך
|-
|1,000
|21 ביולי 2004
|פנמה סיטי
|-
|3,000
|4 במרץ 2006
|
|-
|4,000
|20 בספטמבר 2006
|הפרלמנט האראגוני
|-
|5,000
|29 בדצמבר 2006
|המנזר המלכותי של סן חואן דה לה פניה
|-
|6,000
|31 במאי 2007
|פיטרקה
|-
|7,000
|29 בספטמבר 2007
|טאיפת סרגוסה
|-
|8,000
|22 בינואר 2008
|סשמה דה לה אונור דה וסה
|-
|9,000
|6 ביוני 2008
|לאס פלאנאס דה קסטייוט
|-
|10,000
|21 באוגוסט 2008
|מנזר סנט פר דה סירסה
|-
|15,000
|9 ביוני 2009
|מרד צ'אקה
|-
|20,000
|3 באפריל 2010
|מסגאר דה טאחו
|-
|25,000
|16 במרץ 2011
|טירת סיבירנה
|-
|30,000
|11 ביוני 2014
|אראגוזאורוס
|}

== סטטיסטיקה ==
נכון ל-17 בדצמבר 2017, בוויקיפדיה האראגונית 32,536 ערכים ו-45,896 משתמשים רשומים שמתוכם 66 הם פעילים ו-6 מפעילי מערכת. העומק של ויקיפדיה זו הוא 77 במדד העומק, לעומת 254 בוויקיפדיה העברית.

נכון לחודש ספטמבר 2017, קרוב למחצית מהקוראים בוויקיפדיה האראגונית הם מארצות הברית (43.8%), ישנם גם קוראים מצרפת (12.1%), ספרד (11.5%), גרמניה (10.8%), הונג קונג (7.2%), קנדה (4.8%), סין (3.5%) ומדינות אחרות (6.3%).

== סמלים ==
<gallery>
Wikipedia-1000-an.png|1,000 ערכים
Wikipedia-5000-an.png|5,000 ערכים
Wikipedia-10000-an.png|10,000 ערכים
Wikipedia-25000-an.png|25,000 ערכים
Wiki-an-San Chorche.png|יום אראגון (גאורגיוס הקדוש), 2008
Wiki-an-San Chorche_09.png|יום אראגון (גאורגיוס הקדוש), 2009
Wiki-an-Sant Chorche_2010.png|יום אראגון (גאורגיוס הקדוש), 2010
Wiki-an-Sant_Chorche_2011.png|יום אראגון (גאורגיוס הקדוש), 2011
Wikipedia-logo-10-anyadas-an.svg|לוגו 10 שנים לוויקיפדיה האראגונית, 21 ביולי 2014
</gallery>

== קישורים חיצוניים ==

* 

== הערות שוליים ==

קטגוריה:אתרי אינטרנט שהושקו ב-2004
אראגונית
יקטרינה פבלובנה, הנסיכה הגדולה של רוסיה

יקטרינה פבלובנה, הנסיכה הגדולה של רוסיה (ברוסית: Екатерина Павловна, 10 במאי 1788 - 9 בינואר 1819), הייתה בתו של פאבל הראשון, קיסר רוסיה ורעייתו של וילהלם הראשון, מלך וירטמברג.

== ביוגרפיה ==
יקטרינה נולדה ב-10 במאי 1788 בסנט פטרבורג בירת האימפריה הרוסית, לפאבל הראשון, קיסר רוסיה ולסופיה דורותיאה, נסיכת וירטמברג, בתם של פרידריך השני אויגן, דוכס וירטמברג ופרדריקה דורותיאה מברנדנבורג-שוודט. יקטרינה בילתה את ילדותה בארמונותיהם המפוארים של הוריה באזור סנט פטרבורג יחד עם תשעת אחיה ואחיותיה, ביניהם הקיסרים לעתיד אלכסנדר הראשון וניקולאי הראשון. יקטרינה קיבלה חינוך מעולה, שכלל בעיקר מוזיקה, ספרות ואמנות, והייתה בקשר טוב במיוחד עם אחיה אלכסנדר, שאהב אותה בכל לבו.

בשנת 1808 החליט נפוליאון להתגרש מאשתו ז'וזפין דה בוארנה מכיוון שלא העמידה לו ילדים, וביקש להתחתן עם יקטרינה. משפחתה המזועזעת סירבו להצעה, ומיהרו לחתנה עם בן דודה גאורג, דוכס אולדנבורג. הזוג הצעיר התגורר בטבר, שם מונה גאורג למושל, ונולדו להם במהירות שני בנים. בשנת 1812 מת לפתע גאורג כתוצאה ממחלת הטיפוס, ויקטרינה בילתה את השנים הבאות עם אחיה. בשנת 1813 התלוותה יקטרינה לאלכסנדר בנסיעתו לבריטניה, שם נפגשו עם ג'ורג', נסיך ויילס, שהיה השליט בפועל בבריטניה, ובשנת 1815 התלוותה אליו במהלך קונגרס וינה. ליקטרינה לא הייתה השפעה פוליטית על אחיה, אולם היא קידמה את נישואי אחותה הצעירה אנה פבלובנה, הנסיכה הגדולה של רוסיה עם וילם, נסיך אורנז'.

באנגליה פגשה יקטרינה את וילהלם, נסיך הכתר של וירטמברג, ומיד התאהבו השניים ממבט ראשון. עם זאת, וילהלם היה נשוי עם קרולינה אוגוסטה, נסיכת בוואריה, ובשל כך ביקש בקשה להתגרש ממנה, בטענה כי הנישואים לא קוימו, ואכן בשנת 1816 התגרש וילהלם לאחר שקיבל היתר מהאפיפיור, וזמן קצר לאחר מכן התחתנה גרושתו עם פרנץ הראשון, קיסר אוסטריה. ב-24 בינואר 1816 התחתנו וילהלם ויקטרינה בסנקט פטרבורג.

ב-30 באוקטובר 1816 נולדה בתם הבכורה מריה פרדריקה שרלוטה, נסיכת וירטמברג, ובדיוק באותו יום מת חמיה פרידריך הראשון, מלך וירטמברג, ובעלה הוכתר כוילהלם הראשון, מלך וירטמברג. יקטרינה פעלה בעבודות צדקה בממלכה, והקימה מוסדות רבים לטובת הציבור. היא תמכה בחינוך היסודי, ואף ארגנה קרן צדקה במהלך הרעב של 1816. בשנת 1818 היא ילדה עוד בת, סופיה, נסיכת וירטמברג, שלימים התחתנה עם וילם השלישי, מלך הולנד, והפכה למלכת הולנד.

ב-9 בינואר 1819, שישה חודשים לאחר לידת בת הזקונים שלה, מתה יקטרינה בשטוטגרט, כתוצאה מסיבוך של דלקת ריאות, והיא רק בת 30 שנים.

==משפחתה==
ב-3 באוגוסט 1809 התחתנה יקטרינה עם גאורג, דוכס אולדנבורג, ממנו נולדו לה שני בנים:
* אלכסנדר, דוכס אולדנבורג (1810–1829)
* פטר, דוכס אולדנבורג (1812–1881)

ב-24 בינואר 1816 התחתנה יקטרינה עם וילהלם הראשון, מלך וירטמברג. ממנו היו לה שתי בנות:
* מריה פרדריקה שרלוטה, נסיכת וירטמברג (1816–1887)
* סופיה, נסיכת וירטמברג (1818–1877)

== אילן יוחסין ==

==קישורים חיצוניים==

קטגוריה:שושלת רומנוב
קטגוריה:ילידות 1788
קטגוריה:נפטרות ב-1819
Slow Down (שיר של דווה בוב)

Slow Down (בעברית: האט) הוא שיר שבוצע על ידי הזמר ההולנדי דווה בוב. השיר ייצג את הולנד בתחרות האירוויזיון לשנת 2016, ונכתב על ידי בוב יחד עם יאן פיטר הוקסטרה, ג'רואן אוברמן ומתיח'ס ואן דואג'יבנבוד. 

השיר יצא להורדה דיגיטלית ב-5 במרץ 2016 דרך חברת יוניברסל מיוזיק הולנד כסינגל המוביל מאלבומו, Fool Bar.

== בתחרות הזמר של האירוויזיון ==
דווה בוב הוכרז כזמר ההולנדי שישתתף תחרות האירוויזיון 2016 על ידי התקשורת ההולנדית ב-20 בספטמבר 2015.
יומיים לאחר מכן, הוא אישר את החדשות במהלך התוכנית ההולנדית "De Wereld Draait Door". "Slow Down" התגלה כשיר ההולנדי מתחרה באירוויזיון ב-4 במרץ 2016 במסיבת עיתונאים באמסטרדם. השיר יצא להורדה דיגיטלית ביום למחרת, ובוצע במחצית הראשונה של חצי הגמר. הוא עבר את חצי הגמר והופיע בגמר ביום שבת 14 במאי 2016, והתמקם במקום ה-11 מתוך 26 עם 153 נקודות.

== רשימת השמעה ==

== קישורים חיצוניים ==

== הערות שוליים ==

קטגוריה:שירי אירוויזיון 2016
קטגוריה:סינגלים מ-2016
קטגוריה:שירי הולנד באירוויזיון
קטגוריה:סינגלים בהוצאת יוניברסל מיוזיק גרופ
אברהם טל (עיתונאי)

אברהם טל (נולד ב-17 באוגוסט 1933) הוא עיתונאי כלכלי ישראלי, חבר הנהלת מערכת הארץ ובעל טור בעיתון עד ל-2006. הגיש וערך את תוכנית הרדיו "שעה קלה על כלכלה" ששודרה בגלי צה"ל בשנים 1977–2001 וערך את כתב העת "ניהול" של המרכז הישראלי לניהול.

== ביוגרפיה ==
טל נולד ב-1933 בגרמניה, כחצי שנה לאחר עליית הנאצים לשלטון. בשנת 1936 עלה לארץ ישראל. את לימודיו היסודיים עשה בבית הספר כצנלסון בגבעתיים ובבית הספר יהל"ם שברמת גן (1939–1947), ולאחר מכן למד בבית הספר אהל שם שברמת גן (1947–1951). בצה"ל שירת בחיל מודיעין בין השנים 1951–1953.

בשנים 1953–1956 למד לתואר ראשון בכלכלה באוניברסיטה העברית בירושלים, ובשנים 1961–1962 למד לימודי תעודה במינהל ציבורי במחלקה למדע המדינה באותה האוניברסיטה. בשנים 1968–1969 למד מדיניות ציבורית במסגרת קורס חד-שנתי ב"בית הספר למדיניות ציבורית על-שם וודרו וילסון" באוניברסיטת פרינסטון שבניו ג'רזי, ארצות הברית.

בשנים 1958–1961 היה מנהל לשכת מבקר המדינה והמשיך לעבוד בלשכה עד 1972. בשנים 1958–1972 כתב עבור עיתון "הארץ" בשם העט "אלי רביב". ב-1972 החל לעבוד כעורך כלכלי בעיתון "הארץ", בעל טור וחבר הנהלת המערכת עד ל-2006.

בשנים 1977–2001 היה עורך ומגיש התוכנית "שעה קלה על כלכלה" בתחנת הרדיו גלי צה"ל. בשנים 1977–2003 היה עורך "ניהול - כתב העת של מנהלי ישראל" שיצא לאור על ידי המרכז הישראלי לניהול.

==קישורים חיצוניים==
* 

== הערות שוליים ==

קטגוריה:אנשי העלייה החמישית
קטגוריה:בוגרי בית הספר יהלום (רמת גן)
קטגוריה:בוגרי בית הספר אהל שם
קטגוריה:סגל הארץ
קטגוריה:בעלי טור ישראלים
קטגוריה:כתבים כלכליים ישראלים
קטגוריה:סגל גלי צה"ל
קטגוריה:בוגרי האוניברסיטה העברית בירושלים
קטגוריה:ישראלים ילידי גרמניה
קטגוריה:ישראלים שנולדו ב-1933
יום העצמאות (קזחסטן)

[[דגל קזחסטן]]
יום העצמאות של קזחסטן (בקזחית: Қазақстан Республикасының Тәуелсіздік күні) הוא חג לאומי קזחי, אשר מתקיים מדי שנה בתאריך 16 בדצמבר. אם 16 בדצמבר נופל על סוף השבוע, החג יתקיים ביום שני שלאחר מכן.

== היסטוריה ==
ב-16 בדצמבר 1991, 10 ימים לפני התפרקותה הרשמית של ברית המועצות, הסובייט העליון קיבל את "חוק העצמאות" של הרפובליקה של קזחסטן. משכך, קזחסטן הייתה האחרונה מקרב מדינות ברית המועצות לשעבר להכריז על עצמאותה.

== ציון החג ==
החג נחגג במשך 2 ימים, 16 ו-17 בדצמבר. באופן מסורתי, מתקיים בערב החג אירוע רשמי בארמון הנשיאות, וכמו כן, קזחים רבים נוהגים להתלבש בבגדים מסורתיים. ואף להקים ולשבת ביורטות (אוהלים מסורתיים), היכן שמוגשים מעדנים מקומיים לרגל החג.

== חגיגות יום העצמאות החמישי ==
בשנת 1996, לרגל שנת העצמאות ה-5 של קזחסטן, התקיים המצעד הצבאי הראשון של צבא קזחסטן. המצעד נערך בכיכר הרפובליקה באלמטי.

==הערות שוליים==

קזחסטן
קטגוריה:קזחסטן: תרבות
קטגוריה:קזחסטן: היסטוריה
קטגוריה:אירועים בחודש דצמבר
כלבים משחקים פוקר

{{כ}}His Station and Four Aces, ק.מ. קולידג', 1903.
{{כ}}Poker Game, ק.מ. קולידג', 1894 (שנמכר תמורת 658,000$).
{{כ}}A Waterloo, ק.מ. קולידג', 1906.
{{כ}}Sitting up with a Sick Friend, ק.מ. קולידג', 1905.
{{כ}}A Friend in Need, ק.מ. קולידג', 1903.
כלבים משחקים פוקר (באנגלית: Dogs Playing Poker) היא סדרה של שמונה עשר ציורים מאת קסיוס מרסלוס קולידג' (Cassius Marcellus Coolidge): הראשון מ-1894, שישה עשר ציורי שמן נוספים שהוזמנו על ידי החברה המסחרית בראון וביגלו (Brown & Bigelow) לקידום מכירת סיגריות החל משנת 1903, וציור נוסף משנת 1910. כל הציורים בסדרה כוללים דמויות כלבים בעלי מראה אנושי, אך תשעת הציורים שבהם הכלבים ישובים סביב שולחן קלפים התפרסמו במיוחד בארצות הברית, ונודעו כדוגמה מובהקת לאמנות קיטש עממית.

המבקרת אנט פררה תיארה את ציורי "כלבים משחקים פוקר" כ"צרובים היטב... בתודעה האמריקאית כמייצגי תרבות ההמונים הזולה... בשל הפצה אינסופית על כל הסוגים של מוצרי השיווק."

הציור הראשון, "משחק הפוקר" משנת 1894, נמכר ב-18 בנובמבר 2015 בבית המכירות סותבי'ס בניו יורק, בעבור 658,000$.

==הציורים==
הציור משנת 1894 נקרא "משחק הפוקר" (Poker Game).

כותרות הציורים מסדרת בראון וביגלו ונושאיהם הם:
*A Bachelor's Dog – קולי קורא את הדואר
*A Bold Bluff – משחק פוקר (במקור נקרא Judge St. Bernard Stands Pat on Nothing)
*Breach of Promise Suit – עדות בבית המשפט
*A Friend in Need (1903) – רמאות בפוקר
*His Station and Four Aces (1903) – פוקר
*New Year's Eve in Dogville – ריקוד בנשף
*One to Tie Two to Win – בייסבול
*Pinched with Four Aces – פוקר, הימורים לא חוקיים
*Poker Sympathy – פוקר
*Post Mortem – פוקר, אחווה חברית
*The Reunion – עישון ושתייה, אחווה חברית
*Riding the Goat – טקס חניכה לבונים החופשיים
*Sitting up with a Sick Friend (1905) – פוקר, מגדר
*Stranger in Camp – פוקר, מחנאות
*Ten Miles to a Garage – טיולים, תיקון רכב
*A Waterloo (1906) – פוקר (במקור נקרא Judge St. Bernard Wins on a Bluff)

הציור האחרון בסדרה הוא משנת 1910, "Looks Like Four of a Kind" ("נראה כמו רביעייה").

חלק מהקומפוזיציות בסדרת הציורים התבססו על ציורים אחרים של משחקי קלפים, שצוירו על ידי אמנים כמו קאראווג'ו, ז'ורז' דה לה טור ופול סזאן.

ב-15 בפברואר 2005, העותקים המקוריים של A Bold Bluff ו-A Waterloo הוצגו למכירה פומבית כזוג, ונמכרו עבור 590,400$. התשלום הגבוה ביותר שניתן לפני כן על ציור של קולידג' היה 74,000$. המכירה של Poker Game בשנת 2015 בעבור 658,000$ היא כיום התשלום הגבוה ביותר על ציור מאת קולידג'.

== בתרבות הפופולרית ==
בתרבות הפופולרית זכו הציורים לשפע של התייחסויות. בהם ניתן למנות את הסדרות "רוזאן", "חופשי על הבר", "משפחת סימפסון", "איש משפחה", "מופע שנות ה-70", "אנימניאקס", "ילד פוגש עולם", "הבחורה החדשה", "צווארון לבן" ו"החיים היפים של זאק וקודי", הסרטים "למעלה", "מסביב לעולם בשמונים יום", "לוני טונס: חוזרים לאקשן" ו"רואה החשבון" והמשחקים "יומו של הטנטקל" ו"אינדיאנה ג'ונס ומסע הצלב האחרון".

==קישורים חיצוניים==

* 

==הערות שוליים==

קטגוריה:ציורי שמן
קטגוריה:כלבים בתרבות
קטגוריה:פרסום
קטגוריה:עישון
יחסי ארצות הברית – הונגריה

יחסי ארצות הברית–הונגריה, הם היחסים הדו-צדדיים בין שתי המדינות. על פי דו"ח המנהיגות העולמית של ארצות הברית לשנת 2012, 38% מההונגרים מרוצים מההנהגה האמריקנית, כאשר 20% אינם מסכימים ו-42% אינם בטוחים.

==היסטוריה==
עד לאחר מלחמת העולם הראשונה הייתה הונגריה חלק מהאימפריה האוסטרו-הונגרית, והיחסים הדיפלומטיים של ארצות הברית עם הונגריה נערכו באמצעות שגריר ארצות הברית לאוסטריה בווינה. לאחר פירוק האימפריה האוסטרו-הונגרית בעקבות התבוסה במלחמת העולם הראשונה, כוננו הונגריה וארצות הברית יחסים בילטרליים באמצעות צירות בבודפשט שהוקמה בשנת 1921, והשגריר האמריקני הראשון בהונגריה (תיאודור ברנטאנו) מונה ב-10 בפברואר 1922.

עם פרוץ מלחמת העולם השנייה הדרדרו היחסים בין המדינות, וב-11 בדצמבר 1941 נותקו היחסים בין המדינות בעקבות הכרזת המלחמה בין ארצות הברית לגרמניה הנאצית, וב-13 בדצמבר הכריזה הונגריה מלחמה על ארצות הברית. לאחר המלחמה חודשו היחסים בין המדינות, ובדצמבר 1945 נפתחה מחדש שגרירות ארצות הברית בבודפשט.

לאחר ההשתלטות הקומוניסטית על הונגריה בשנים 1947–1948, היחסים עם הונגריה הלכו והתדרדרו על ידי הלאמת רכוש פרטי של אזרחים אמריקנים, וטיפול בלתי מקובל בהם, כמו גם הגבלות על פעולות הצירות האמריקנית. לאחר דיכוי המרד ההונגרי בשנת 1956 התדרדרו עוד יותר היחסים, אולם, בשנת 1966 נחנך עידן של שיפור היחסים, ובשנת 1972 נחתם כנס קונסולרי שנועד לספק הגנה קונסולרית לאזרחי ארצות הברית בהונגריה.

בשנת 1973 הושג הסכם דו-צדדי במסגרתו יישבה הונגריה את הטענות הלאומיות של אזרחי ארצות הברית. ב-6 בינואר 1978 החזירה ארצות הברית את הכתר הקדוש של הונגריה, אשר נשמר על ידי ארצות הברית מאז תום מלחמת העולם השנייה, והאירוע הזה סימל את תחילת היחסים המצוינים בין שתי המדינות. הסכם סחר דו-צדדי בין המדינות נחתם בשנת 1978, והורחבו חילופי התרבות והמדעים. כשהונגריה החלה להתרחק מהגוש הסובייטי, ארצות הברית הציעה סיוע ומומחיות כדי לסייע בהקמת חוקה, מערכת פוליטית דמוקרטית ותוכנית לשוק וכלכלה חופשית.

בין השנים 1989–1993, חוק התמיכה בדמוקרטיות במזרח אירופה (SEED) סיפק יותר מ-136 מיליון דולר עבור ארגון הכלכלה מחדש ופיתוח של המגזר הפרטי. הקרן ההונגרית-אמריקנית לארגונים הציעה הלוואות, הון עצמי וסיוע טכני לקידום הפיתוח של המגזר הפרטי. ממשלת ארצות הברית סיפקה סיוע כספי ומומחים לפיתוח מוסדות מודרניים ומערביים בתחומי מדיניות רבים, כולל ביטחון לאומי, אכיפת חוק, תקשורת חופשית, תקנות איכות הסביבה, חינוך וטיפול רפואי. להשקעה האמריקנית הישירה יש השפעה ישירה וחיובית על הכלכלה ההונגרית ועל המשך היחסים הדו-צדדיים הטובים. כאשר הונגריה הצטרפה לנאט"ו באפריל 1999, היא הפכה לבעלת ברית רשמית של ארצות הברית. מהלך זה נתמך באופן עקבי על ידי הקהילה ההונגרית-אמריקאית, המונה 1.5 מיליון איש. ממשלת ארצות הברית תמכה בהצטרפות הונגריה לאיחוד האירופי בשנת 2004, וממשיכה לעבוד עם הונגריה כשותפה מוערכת ביחסים הטרנס-אטלנטיים. בשנת 2008 הצטרפה הונגריה לתוכנית ויתור על ויזה.

==יחסים דיפלומטיים==
ארצות הברית מחזיקה בהונגריה שגרירות בבודפשט. מאידך, הונגריה מחזיקה בארצות הברית שגרירות בוושינגטון די. סי. ו-17 קונסוליות בבוסטון, שיקגו, קליבלנד, דנוור, הונולולו, יוסטון, לוס אנג'לס, מיאמי, מיניאפוליס, ניו אורלינס, ניו יורק, סקרמנטו, סולט לייק סיטי, סן פרנסיסקו, סיאטל, סנט לואיס וטמפה.

==קישורים חיצוניים==

== הערות שוליים ==